Tito kry nié sy sin, MTBR wel op 30 Oktober | Netwerk24
Deur Elvira Wood 22 Oktober 2019 07:06
Die tesourie sê Maandagaand in 'n verklaring almal wat die voorlegging moet bywoon, sal op dié dag beskikbaar wees.
Dit volg nadat Mboweni Donderdag op 'n gesprek met ekonome by die Reserwebank in Pretoria gesê het die datum van die MTBR gaan waarskynlik skuif weens die beskikbaarheid van pres. Cyril Ramaphosa.
"Ons sal later vandag die datum aan almal stuur," het hy toe gesê, 'n belofte wat nié gestand gedoen is nie.
Daar was vanjaar heelwat onsekerheid oor presies wanneer Mboweni Suid-Afrika gaan inlig oor die stand van die land se finansies, asook wat die planne met Eskom is.
Oorspronklik was daar sprake dat die MTBR op 23 Oktober gelewer sou word. Mboweni het later bevestig dat dit op 30 Oktober gelewer sal word, ook juis omdat Ramaphosa nie in die land sou wees op 23 Oktober nie. Daarna het hy begin praat oor 29 Oktober.
Die MTBR is die driejaarplan met die regering se geldsake en wat Mboweni op dié dag sê, kan deurslaggewend wees vir die land se kredietgradering, waarvoor Moody's Investors Service op 1 November besluit.